पिछली बार अजमल की पार्टी को 18 सीटें मिली थीं, लेकिन 2016 के विधानसभा चुनाव में एआईयूडीएफ को नौ सीटें ही मिलीं. भाजपा ने बांग्लादेशी हिंदू शरणाथियों को भी लुभाया कि उनको रहने की जगह मिलेगी और विकास से नए रास्ते में उनको भी जोड़ा जाएगा. मुसलमान घुसपैठियों का डर दिखाकर भाजपा ने आखिर असम में अपना कब्जा जमा ही लिया, लेकिन पीएम नरेन्द्र मोदी का यह करिश्मा ही है कि पूर्वोत्तर के लिए अब भाजपा अछूत नहीं रही.